LOTR-Gudstjeneste 23.mai

2021 i St.Jakob kirke

 Video 🡪 Concerning Hobbits

**L: Innledningsord**

Kjære alle sammen! Nåde være med dere og fred, fra Gud vår far og Herren Jesus Kristus.

God Pinse! Og velkommen til Ringenes Herre-gudstjeneste, her i St. Jakob kirke.

Det går an, å lure på hva vi holder på med, vi som markerer Kirkens fødselsdag, Pinsen, med å feire Ringenes Herre-gudstjeneste. Men jeg vil påstå at det ganske så logisk. For i Pinsen så skjedde det at disiplene fikk den hellige ånd – og de begynte å forkynne om Jesus. Da skjedde det underet at alle som hørte på, som var fra masse forskjellige steder, hørte disiplene snakke om Jesus på sitt eget morsmål. De ble møtt på sitt eget språk.

Jesus selv var flink til det, han snakket om Gud og vårt forhold til Gud i bilder. Lignelser, bilder fra hverdagslivet, så folk skulle skjønne språket som ble snakket, så de skulle forstå. Det er det samme vi prøver på her i dag. J.R.R. Tolkien har skapt et fantastisk fantasiunivers, med engasjerende karakterer og en sterk fortelling, som mange av oss kjenner til.

Vi er ikke her i dag for å tilbe Ringenes Herre-serien, la det være klart. Men Middle Earth, Frodo og Sam, den onde Ringen og kampen mot det onde blir utgangspunktet for dagens lignelser, for dagens språk. La oss be om at det hjelper oss å rette blikket mot den største fortellingen, Gud som kommer oss i møte. La oss vende oss til Gud i bønn.

**ML1 - Samlingsbønn:**Gode Gud. Vi er samlet for å høre ditt ord, be sammen og være nær deg. Vær nær oss alle med din Hellige ånd. La bildene og fortellingene vi fascineres av peke mot deg og sannheten om våre liv.

Gi oss lyttende ører, takknemlige hjerter og villige hender, så evangeliet om Jesus Kristus blir en kilde til glede og fornyelse i vårt fellesskap og våre liv. I Jesu navn – Amen.

**L:** Av alle elementene i Ringenes Herre er kanskje Ringen, selve symbolet på det onde i verden, det mest spennende. For Ringen, den påvirker de gode menneskene rundt seg. Den lokker det fram i hver eneste en – de mørke sidene de har i seg. Grådighet, misunnelse, sinne, egoisme – ringen får det fram i selv de beste.

Om du ser de som må deale med ringen, så kan du egentlig dele de inn i tre grupper. De som tror at de kan kontrollere den, de kan bruke den til å gjøre noe godt. De som ikke bryr seg, de som tenker, dette angår ikke meg uansett. Og de som anerkjenner at akkurat denne ringen, den påvirker oss alle, den kan bare ødelegge, den har makt over meg, den må kjempes mot.

Det finnes ondskap i denne verden og vi vet jo, hver enkelt av oss, at vi av og til bidrar til den. Vi starter hver gudstjeneste med å si høyt for Gud – vi har gjort ting, sagt ting, tenkt ting som vi angrer på. Vi ber om tilgivelse, vi ønsker å kjempe imot.
Så synger vi kyrie eleison – Gud, se oss, hjelp oss. Hjelp vår lidende verden, hjelp oss i våre liv og hjelp oss å kjempe mot det som trekker fram det verste i oss.

La oss vende oss til Gud og be om tilgivelse.

**M:**   Gud, du kjenner og elsker oss alle. Vi har gjort deg imot. Vi har glemt deg og det du vil vi skal gjøre. Vi har tenkt mer på oss selv enn på andre. Tilgi oss for Jesu skyld.

 Kyrie

 Gloria

**ML - Tekstlesing:**

Salme: Kallet

Preken

Salme: Lær meg å kjenne dine veie

**Credo**

**L: La** oss sammen bekjenne forsakelsen og troen som vi døpes til.

M: Jeg forsaker djevelen og alle hans gjerninger og alt hans vesen.

Jeg tror på Gud Fader, den allmektige, himmelens og jordens skaper.

Jeg tror på Jesus Kristus, Guds enbårne Sønn, vår Herre, som ble unnfanget ved Den Hellige Ånd, født av jomfru Maria, pint under Pontius Pilatus, korsfestet, død og begravet, for ned til dødsriket, stod opp fra de døde tredje dag, for opp til himmelen, sitter ved Guds den allmektige Faders høyre hånd, skal derfra komme igjen for å dømme levende og døde.

Jeg tror på Den Hellige Ånd, en hellig, allmenn kirke, de helliges samfunn, syndenes forlatelse, legemets oppstandelse og det evige liv. Amen.

 Intro – Musikk med ringenes Herre-stemning

**Informasjon**

**L**: Vi skal nå snart feire nattverd og samtidig ha en bønnevandring. Nattverden skjer sånn at….

Under nattverden blir det også mulig å gå inn i Jakobssalen og delta på en smittevernvennlig bønnevandring. Dagens medliturger skal forklare de forskjellige bønnestasjonene:

**ML1:** Det går an å oppleve Gud som å bli sett av Saurons harde øye. En mektig, nådeløs kraft, som overvåker alt, gjennomskuer deg, ser deg i dine svakeste og verste øyeblikk. Bibelen forteller oss at Guds blikk er ganske annerledes, fullt av nåde og kjærlighet. Om du vil se deg selv med Guds blikk, kan du se i speilet her inne.

**ML2:** Alle medlemmene av Ringens brorskap får med seg gaver fra alvene i Lothlorien. Redskaper og ord som skal styrke dem i vandringen videre. Fra Galadriels speil kan du plukke med deg Guds ord til deg, i form av en blomst. I håp om at det skal gi deg styrke og mot i din videre vandring.

**ML1:** Frodo får selv en gave av Galadriel. Earendils lys, stjernelys på flaske. Med ordene: Måtte den lyse for deg på de mørkeste plasser, når alle andre lys slukkes. Jesus sier: Jeg er verdens lys. Den som tror på meg skal ikke vandre i mørket, men ha livets lys.
I benkeradene ligger det telys dere kan ta med og tenne på bønnevandringen. Kanskje du vil tenne et lys for deg selv eller noen du tenker på.

**ML2:** Når vi ser Frodo bære ringen som blir tyngre og tyngre, så ser vi tydelig hva det kan gjøre med en person å gå og bære på noe. Vi ser også lettelsen når han endelig får kaste den fra seg. Jesus sier: Kom til meg, alle dere som strever og bærer tunge byrder, og jeg vil gi dere hvile. Hvilke tanker, bekymringer og bønner vil du legge fra deg?

Om du vil kan du ta med deg en stein og legge den ved korset som står i venstre hjørne av Jakobsalen. Slik kan du ta det du bærer på, og la det ligge igjen hos han som bærer oss alle.

**L:** Informasjon om kollekt til….

 Salme/Lotr-musikk

**ML2:**

På vei ut fra alvene i Lothlorien får Frodo og Sam med seg en livsviktig matpakke. Lembas-brødet ga all næring et menneske trenger og kun en liten bit kunne mette en fullvoksen mann, selv om en hobbit fort spiste litt mer.

Vi skal nå feire nattverd. Den lille oblaten og det lille begeret med vin ser jo ikke ut som all verden. Men samtidig så gir det oss akkurat det vi trenger mest. Nærhet til Gud, tilgivelse for syndene og del i det offeret Jesus gjorde på korset. Da han tok opp kampen med det onde, og vant, en gang for alle.

I nattverden blir vi tatt inn i fellesskap med troende over hele verden og Gud selv. Og i brødet og vinen får vi med oss akkurat det vi trenger, i en liten bit. Alle er invitert til bords.

**Innstiftelsesord**

L: Vår Herre, Jesus Kristus,i den natt da han ble forrådt, tok han et brød, takket, brøt det, gav disiplene og sa: Ta imot og spis!

Dette er min kropp som gis for dere. Gjør dette til minne om meg.

Likeså tok han kalken etter måltidet, takket, ga dem og sa: Drikk alle av den. Denne kalk er den nye pakt i mitt blod som utøses for dere så syndene blir tilgitt.

Gjør dette så ofte som dere drikker det til minne om meg.

ML2: Hellige Gud, gi oss brennende hjerter, så vi i undring og glede tar vare på ditt ord og viser barmhjertighet mot den som lider. Bli hos oss, også når vi tviler og sørger. Gå med oss, inntil savn og smerte har veket for evig jubel og lovsang.

**L:    La oss be den bønn vår Herre Jesus Kristus har lært oss:**

**M:     Vår far i himmelen!**

**La navnet ditt helliges.**

**La riket ditt komme.**

**La viljen din skje på jorden slik som i himmelen.**

**Gi oss i dag vårt daglige brød, og tilgi oss vår skyld, slik også vi tilgir våre skyldnere.**

**Og la oss ikke komme i fristelse, men frels oss fra det onde.**

**For riket er ditt, og makten og æren i evighet.**

**Amen.**

* Agnus Dei

**L: Kom for alt er ferdig.**

Musikk under nattverd:

* Pippins song
* May the road
* Noen må våke i verdens natt

**Tilsigelsesord og takkebønn**

**L: Den korsfestede og oppstandne Jesus Kristus har nå gitt oss sitt hellige legeme og blod som han gav til soning for alle våre synder. Fred være med dere.**

**L: La oss takke og be!**

**Vi takker deg, himmelske Far, for dine velsignede gaver. Vi ber deg: Hjelp oss å høre det rop du har hørt, å se den nød du har sett, og å elske vår neste som oss selv. Amen**

 Salme: Deg å få skoda

**L:   Ta imot velsignelsen:**

**Herren velsigne deg og bevare deg.**

**Herren la sitt ansikt lyse over deg og være deg nådig.**

**Herren løfte sitt åsyn på deg og gi deg fred.**

Da nærmer vi oss slutten, men vi skal få høre en siste sang. Det finnes nemlig, i Ringenes Herre, et himmelhåp. Som blir tydelig når Pippin en gang tror at «nå nærmer det seg slutten på min reise». Han sier: «Åh, Gandalf, jeg trodde ikke det skulle ende sånn her». Gandalf ser litt sånn overraska bort på han. «Ende? Reisen slutter jo ikke her. Døden er bare en ny sti, en som vi alle en gang må gå». Og så forteller han om et fantastisk eviggrønt land, for han har nemlig vært der, hvor det er ro, en fantastisk soloppgang. Og du kommer dit ved å seile ut over havet, in to the west.

Musikk: Into the west

Takk til frivillige

Gå i fred.